Tres torradu

Amigu si no as istudiadu 
in cantinzoz travessos de lettura 
non podes resessire in cussu ingressu 
  
fattu has unu cantu retrogadu 
senza tenner ne trassa e ne misura 
chi meritat a tie su prozzessu 
  
cand'app'intesu tottu su suzzessu 
a mie mi pariat avvolottu 
cand'app'intesu su suzzessu tottu 
un avvolottu pariat a mie 
  
Fattu as unu cantu retrogadu 
senza tenner ne trassa e ne misuras 
chi su prozzessu meritat a tie 
  
tue no ischis legger ne iscrie 
inue abitta ti deves curregge 
tue no ischis ne iscrier ne legge 
curregge ti deves inue abitta 
  
Fattu as unu cantu retrogadu 
senza tenner ne trassa e ne misura 
chi su prozzessu a tie ti meritta 
  
si no faghes faina iscuisitta 
de seguru ti marco progenina 
si scuisitta non faghes faina 
progenina ti marco de seguru 
  
in s'arte ses andande a s’avventura 
chervendeti a d'ognunu dare a pese 
in s'arte a s'avventura andende sese 
senza ti ponner riparu niente 
como risponde si has talentu in mente 
  
                         finis tres torradu 

Scano Montiferro,  01.09.1895